Alphitobius laevigatus

Alphitobius laevigatus er en skyggebille der de fleste av artene er knyttet til tørre miljøer. De har derfor meget stor evne til å motstå uttørking.

Utseende 
En middelsstor (ca. 6 millimeter) avlangt-oval, blank, mørk skyggebille. Oversiden er hårløs og fint punktert. Antennene er middels lange, utvidet mot spissen, men uten en markert klubbe. Hodet er avrundet, noe flatt. Pronotum er avrundet, gjerne med en grop i midten, bredere enn langt og tett punktert. Dekkvingene er jevnbrede med tydelige punktstriper.

Levevis 
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale. Denne arten kan finnes i det fri på soppinfisert, død ved eller i hus på lagrede kornvarer.

Skadedyr 
Arten kan gjøre skade på lagret korn, mest om det alt er mugnet.

Utbredelse 
Arten stammer etter alt å dømme fra Afrika, men den opptrer nå som  skadedyr i hus over hele Jorda. Arten har bare ett funn fra Norge og blir ikke vurdert som en del av Norges fauna

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien skyggebiller, Tenebrioninae Latreille, 1802
 Stammen Alphitobiini Reitter, 1917
 Slekten Alphitobius Stephens, 1829
 Alphitobius laevigatus (Fabricius, 1781)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Skyggebiller
Skadedyr
Biller formelt beskrevet i 1781
Dyr formelt beskrevet av Johann Christian Fabricius